"تورکیه اولوسلار آراسی بیرباشا یاتیریم استراتژیسی،اقتصادیاتیمیزین احتیاج دویدوغو ساحه‌لرده اؤلکه‌میزه علاوه دیرلی یاتیریم لارین گتیریلمه‌سی اوچون بیر یول خریطه‌سی اولا‌جاق‌دیر".
بونو جمهور باشقانی رجب طیب اردوغان جمهور باشقانلیغی یاتیریم اوفیسی طرفیندن یاییم‌لانان "2021-2023 تورکیه اولوسلار آراسی یاتیریم استراتژیسی"ندا یئر آلان دیرلندیرمه‌سینده دئییب.
دؤولت باشچی‌سی تورکیه-‌نین گئنیش اوره تیم ایمکان‌لاری، اختصاصلی ایشچی قوه‌سی، استراتژی قونومو، معاصر لجستیک آلت یاپیسی و بوتون احتیاج‌لاری اؤده‌یه بیله‌جک تشویق پاکت‌لری ایله اولوسلار آراسی بیرباشا یاتیریم لار  نزدینده جدی جاذبه مرکزی اولدوغونو بیلدیریب.
تورکیه-‌نین 4 ساعت‌لیق اوچوش فاصله‌سی ایله 1،3 میلیارد اها‌لییه و 26 تریلیون دو‌لارلیق نهنگ بیر بازارا چاتما ایمکانی تقدیم ائتدیگینه چکن اردوغان اؤلکه‌نین بو تیجارت اوستونلوک‌لرین‌دن باشقا، انرژی قایناق‌لاری‌نین دوغو- باتی خطینده، آوروپا اؤلکه‌لرینه داشینماسیندا ان اعتبارلی یول‌لاردان بیری اولدوغونو وورغولاییب.
تورکیه-‌نین سرعت‌لی اقتصادی بؤیومه‌سی‌نین سون 19 ایلده آلما گوجو آرتان بیر اورتا طبقه‌نین یارانماسینی تامین ائتدیگینی بیل‌دیره‌رک، "هر بیری 1 میلیون‌دان چوخ اها‌لی‌سی اولان 24-دن چوخ شهریمیز اؤلکه‌میزین اینکیشاف ائتمکده اولان داخیلی بازارینی دستکلییر. آوروپا بیرلیگینه عضو اؤلکه‌لرله موقاییسه‌ده ان گنج اها‌لییه صاحب بیر اؤلکه اولان تورکیه عینی زاماندا کیفیت‌لی مهندیس سایینا گؤره ده دونیا اؤلکه‌لری آراسیندا ذیروه‌لرده‌دیر" دئییب.
جمهور باشقانی اردوغان تورکیه-‌نین 2003-جو ایلدن بو یانا تخمینن 225 میلیارد دو‌لار اولوسلار آراسی بیرباشا یاتیریم جلب ائتمگی باجاردیغینی دا وورغولاییب.
